Былы вязень ГУЛАГу Уладзімір Раманоўскі звярнуў увагу на тое, што ў краіне, на жаль, бацькі па-ранейшаму гавораць сваім дзецям: “Не высоўвайцеся!, калі даюць ім наказ у жыццё. Паводле яго слоў, вялікую ролю ў заняволенні грамадства дзяржавай адыгрывае і сістэма адукацыі, існуючая ў краіне. На думку Раманоўскага, узровень грамадзянскай свядомасці беларусаў адкінуты на 50 гадоў у мінулае — у 1960-я гады. Адной з задач аргкамітэта ён лічыць давядзенне да моладзі лакальнай гістарычнай памяці пра рэпрэсіі на ўзроўні сям’і і школы, а таксама больш шырокае адлюстраванне гэтай тэмы сродкамі літаратуры і мастацтва.